Σπουδαία επιτυχία σημείωσε ένα Ελληνόπουλο, ο 27χρονος Βασίλης Καριόλης, στο φημισμένο αγώνα των 10 χλμ σε δημόσιο δρόμο της Βοστώνης. Τερμάτισε 29ος γενικής με την πολύ καλή επιδοση των 32:58/33:00. Στους άνδρες κατατάχθηκε 20ος και 12ος στην ηλικιακή κατηγορία του.

Τα περάσματά του: 5ο χλμ 16:03 και 8ο 26:04. Ο Βασίλης είναι σταθερά διακρινόμενο μέλος της δρομικής κοινότητας των ομογενών μας στις ΗΠΑ.

Αγωνίστηκαν άλλοι οκτώ Ελληνες. Αναλυτικά: 1460ος Σταύρος Καναράκους Μ71 49:48, 1474ος Μιχαήλ Καράβολης Μ52 49:51, 4135η Γεωργία Χριστοφόρου F33 59:58, 4736η Χριστίνα Κριθαρά F52 1ω02:03, 5381 η Αλεξάνδρα Δασκάλου F57 1ω04:56, 5471η Ολγα Παπαεμμανουήλ F39 1ω05:21, 6501η Ζωή Καράβολη F19 1ω11:22 και 7259η Θεοδώρα Γεωργιοπούλου F39 1ω19:09.

«Τρία σε ένα» πέτυχε η νκήτρια των γυναικών, η Αμερικάνα Shalane Flanagan από το Marblehead της Μασσαχουσέτης. Εκοψε την κορδέλα στον τερματισμό, στη Charles Street, σε 30:52. Αυτή η επίδοση είναι η κορυφαία φετινή στον κόσμο, η καλύτερη όλων των εποχών στις ΗΠΑ και η ταχύτερη στη διαδρομή. Ετσι η Shalane ολοκλήρωσε με τον καλύτερο τρόπο την προ-Ολυμπιακή αγωνιστική προετοπιμασία της. Ετρεξε το 1ο μίλι(1609μ) σε 4:53, πέρασε το 5ο χλμ σε 15:26 και το 8ο σε 24:45. Επιτέθηκε σε αυτό το σημείο.

Κέρδισε ένα πλεονέκτημα 3 δευτερολέπτων το οποίο στην εξέλιξη μεγάλωσε. Η πολύπειρη Edna Kiplagat κυνήγησε αλλά χωρίς αποτέλεσμα(2η με 31:06). Τρίτη τερμάτισε μία άλλη ικανότατη Αμερικάνα, η Amy Cragg με 31:31. Την 5η καλύτερη εφετινή επίδοση στον κόσμο πέτυχε ο νικητής στους άνδρες. Ο Κενυάτης Daniel Chebii κατέφθασε πρώτος στο τέρμα σε 27:55. Είχε ανταγωνισμό με τους συμπατριώτες του, τον Philip Langat(2ος με 28:02), τον Daniel Salel(3ος με 28:08) και τον Αμερικάνο Dathan Ritzenhein(4ος με 28:12).

Τα περάσματά τους: 5ο χλμ 14:11 και 8ο 22:25. Οι οκτάδες -Ανδρες: 1. Daniel Chebii Μ31 Ken 27:55, 2. Philip Langat Μ26 Ken 28:02, 3. Daniel Salel Μ25 Ken 28:08, 4. Dathan Ritzenhein Μ33 USA/MI 28:12, 5. Silas Kipruto M31 Ken 28:30, 6. Kevin Kochei M26 Ken 28:35, 7. Debeli Gezmu M20 Eth 28:36 και 8. Abdi Abdirahman Μ39 USA/AZ 28:39 –

Γυναίκες:1. Shalane Flanagan F34 USA/MA 30:52, 2. Edna Kiplagat F36 Ken 31:06, 3. Amy Cragg F32 USA/OR 31:31, 4. Mary Wacera F27 Ken 32:03, 5. Nancy Nzisa F20 Ken 32:12, 6. Buze Diriba F22 Eth 32:26, 7. Aselefech Mergia F31 Eth 32:33 και 8. Kim Smith F34 NZL 32:47. Συνολικά τερμάτισαν 7811 δρομείς, 3381 άνδρες+4430 γυναίκες.

Πηγή: runningnews